Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: Ezt kívánja meg az Alkotmány 2. § (1) bekezdésében deklarált jogállamiság lényegi elemét adó jogbiztonság szempontja is. [44/1995. (VI. 30.) AB határozat, ABH 1995,
Paragraph Index: 384

(1) és (2) bekezdése alkotmányellenes, egyetértek. Az alkotmányellenesség kimondását azonban, a határozat indokolásával ellentétben, a Dr. Harmathy Attila alkotmánybíró úr párhuzamos indokolásában kifejtettek, és az alábbi érvek alapján látom indokoltnak. A kifogásolt rendelkezések értelmében a törvény hatálybalépésének napján megszûnik a Pénzügyi Szervezetek Állami Felügyelete (a továbbiakban: Felügyelet) — a törvény hatálybalépésekor hivatalban lévõ — elnökének, elnökhelyetteseinek megbízatása és köztisztviselõi jogviszonya. A Felügyelet új vezetõinek kinevezéséig az intézmény vezetését a fõigazgató látja el. Az Mtv. 38. § (1) és (2) bekezdése megalkotásával a törvényhozó az Országgyûlés által megválasztott vezetõ megbízatási idejét — megítélésem szerint alkotmányellenesen — szervezetátalakításhoz kötötten lerövidítette a törvényben meghatározott megbízatási idõhöz képest. Ez olyan szervezetátalakításhoz kötött, törvényhozással való visszaélés, amely sérti az Alkotmány 2. § (1) bekezdésébe foglalt demokratikus jogállam elvét és az annak tartalmi összetevõit jelentõ alkotmányos követelményeket. Az Országgyûlés az államigazgatási szervekre vonatkozó szervezetátalakítási döntései tekintetében széles körû szabadsággal rendelkezik, e tekintetben csak az Alkotmány tételes rendelkezései kötik. Az Országgyûlésnek joga van törvényalkotás útján alkotmányos jogállású és nem alkotmányos jogállású (ilyen a Felügyelet is) szervezetek átalakítására, megszüntetésére egyaránt. A szervezet átalakítása során az Országgyûlés megrövidítheti, vagy meghoszszabbíthatja a törvény által létrehozott szervezet vezetõjének/vezetõinek megbízatási idejét is. A törvényhozás útján végrehajtott szervezet-átalakítás ugyanakkor nem lehet eszköze, és nem szolgálhat arra, hogy az Országgyûlés által megválasztott vezetõ/vezetõk megbízatási idejét lerövidítsék. A demokratikus jogállam a versengõ többpártrendszerre épül és elismeri azt, hogy a parlamenti többséghez jutó és kormányzati pozícióba kerülõ többségi hatalom birtoklói meghatározott politikai pozíciókat saját jelöltjeikkel töltsenek be („politikai zsákmányelv”). A demokratikus választások során kialakult parlamenti, kormányzó többségnek az a joga, hogy meghatározott pozíciókat saját jelöltjeikkel töltsenek be azonban korlátozott, keretei a demokratikus jogállamban szigorúan meghatározottak. Demokratikus jogállamban a versengõ többpártrendszer zsákmányelve — az államapparátus mûködõképessége és stabilitása érdekében — nem sértheti a politikai és a közigazgatási pozíciók szigorú elválasztásának elvét. A pozíciók saját jelöltekkel való betöltése közvetlen formában érvényesül a kifejezetten politikainak minõsíthetõ posztok, így a miniszterelnök, a miniszterek és a politikai államtitkárok vonatkozásában. Megbízatásuk alapja az, hogy élvezik az aktuális parlamenti többség, illetve azok vezetõinek politikai bizalmát. Ezen pozíciók betöltése a parlamenti ciklusokhoz, illetve a politikai bizalomhoz és mérlegeléshez kötött. Demokratikus jogállamban azonban szigorú korlátai vannak a parlamenti választások eredményéhez kötött kinevezési és választási zsákmányelv érvényesülésének. Ennek — a politikai és a közigazgatási pozíciók szigorú elválasztásán túl — jól ismert demokratikus technikái: szigorú összeférhetetlenségi szabályok megalkotása, a parlamenti ciklusidõn átívelõ kinevezések alkalmazása, minõsített többségû szavazás elõírása stb. A versengõ többpártrendszerekben érvényesülõ kormányváltások kapcsán a politikai pozíciók saját jelöltekkel való betöltése szabályainak szigorú betartása demokratikus jogállami követelmény. A demokratikus jogállam követelménye a folyamatosság, a kiszámíthatóság, a jogbiztonság. Ugyanilyen fontos az állami szervezetek és vezetõik demokratikus legitimitása, amely azon a bizalmon alapul, hogy az állami szervezetek mûködésével kapcsolatos eljárási, szervezeti, valamint a kinevezésre és a megbízatás kitöltésére vonatkozó szabályokat szigorúan betartják. Ez a követelmény nemcsak az Alkotmányban felsorolt alkotmányos szervekre, hanem az állami szervezetek egészére kiterjedõ demokratikus jogállami követelmény, amelynek feltétlenül érvényesülnie kell minden választott pozíció betöltõjével kapcsolatban. A demokratikus jogállam alkotmányos értékébõl levezethetõ követelmény tehát, hogy az Országgyûlés által megválasztott vezetõk, testületek tagjai kitölthessék törvényben meghatározott megbízatási idejüket. Megbízatási idejük lerövidítésére csak a törvényben meghatározott objektív vagy szubjektív okok (lemondás, halál, visszahívás, összeférhetetlenség megállapítása stb.) alapján kerülhet sor. A választott pozíciót betöltõk megbízatási idejének — szervezetátalakítás útján történõ — lerövidítése sérti a demokratikus jogállam és a demokratikus legitimitás értékeit. Az Országgyûlés szervezetátalakítási szabadságának demokratikus jogállami korlátja a törvény által megszabott megbízatási idõ kitöltésének követelménye. A szervezetátalakító szabályozás során a megbízatási idejét töltõ (az országgyûlési ciklushoz kötött, vagy azon túlmutató) vezetõk, illetve közfeladatot ellátó személyek megbízatási idejét lerövidíteni nem lehet, a szervezet átalakítása megbízatásukat nem érintheti. A megbízatási idõ lejártát követõ idõszakra vonatkozóan a törvényhozás szabadon dönthet a törvényben meghatározott megbízatási idõ lerövidítésérõl, meghosszabbításáról, a választás helyett megbízás alapján történõ betöltésérõl, vagy akár az egy személyi vezetõi pozíció testületi vezetéssel történõ felváltásáról. 2004/34. szám A Felügyelet elnökének és elnökhelyetteseinek a megbízatását — szervezetátalakításra hivatkozva — a törvényhozó úgy szüntette meg törvényalkotás útján, hogy ezáltal lerövidítette a Felügyelet vezetõinek a törvényben meghatározott megbízatási idejét. Ezen túlmenõen az Országgyûlés — igaz, hogy törvényalkotás útján, de — annulálta a törvényhozás választói-megbízási akaratát. A megbízatási idõnek az ilyetén való lerövidítése az állami szervezetek demokratikus mûködésébe, kiszámíthatóságába, folyamatosságába és a politikai zsákmányelv érvényesülésének korlátozásába vetett bizalmat, a jogállami demokrácia legitimációs értékét sérti. Mindezekbõl következõen az Mtv.

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes